|  |
| --- |
| Andaja |
| Kilmė | Varėna,  Lietuva |
| Žanrai | baltic mythology rock/metal |
| Aktyvumo metai | nuo 2002 m. |
| Įrašų kompanija | Dangus |
| Nariai |
| Daiva Galinė Ričardas MatyženokGytis Danėlius Mantas Galinis |
| Buvę nariai |
| Leonardas Marozas „Levas"Gediminas GaidulisAndrius Matulevičius „Matulka"Edvardas JakubauskasPovilas VaitkevičiusMarius KačiulisRobertasMarius FranckevičiusMilda MeškauskaitėŽilvinas Baublys |

**Andaja** – roko ir metalo stiliumi grojanti lietuvių grupė iš Varėnos. Grupės kūryba remiasi istoriniu baltų istorijos ir mitologijos palikimu.

Istorija
--------

„Andaja" savo kelią pradėjo 2003 m. grodama pagoniškąjį metalą. 2006 metų pabaigoje išleido debiutinį albumą „Iš atminties". 2010 metais grupė laikinai sustabdė savo kūrybą. 2014 metais pakeitė sudėtį ir pratęsė muzikinę veiklą.

Grupė atsisakė elektrinių gitarų ir ėmėsi kurti muziką panaudodama originalias klavišų melodijas, stiprias bosinės gitaros aranžuotes ir energingas būgnų ritmų sekcijas, lydimas moteriško vokalo ir vyrų pritariamųjų balsų.

Grupės tekstuose apdainuojamos senovės baltų šventės, dievybės, mitologija, pasaulėžiūra bei tautosaka. Tekstai rašomi remiantis įvairiuose šaltiniuose užrašyta senąja istorija, taip bandant pateikti klausytojui kuo ryškesnį ir aiškesnį dainos paveikslą. Muziką ir tekstus kuria patys grupės nariai.

„Andaja" pasirodė įvairiuose festivaliuose ir koncertuose: Senųjų tradicijų ir sunkiosios muzikos festivalyje „Kilkim Žaibu", Nepriklausomos muzikos ir šiuolaikinės baltų kultūros šventėje „Mėnuo Juodaragis", nepriklausomos muzikos renginyje  Lietuvos valstybės atkūrimo metinėms paminėti „Auszra 16", alternatyvios muzikos ir baltiškos kultūros festivalyje „Vygra", grupės „Ūkanose" albumo pristatyme, grupės iš Lenkijos „Biały Viteź" ir iš Karaliaučiaus „Romowe Rikoito" koncertiniuose turuose.

Grupės pavadinimas kildinamas iš žodžio Andaja, kuris suprantamas kaip senovės lietuvių likimo, baimės, liūnų ir raistų deivės vardas. „Andajos" kūryba pagrįsta prigimtine baltiškąja pasaulėžiūra. Dainose vyrauja pagarba gamtai, savo tautai, protėvių žygiams ir neapykanta bedvasei moderniųjų laikų kultūrai.

Nariai
------

### Dabartiniai nariai

* Daiva Pelėdaitė (vokalas, klavišiniai)
* Ričardas Matyženok (bosinė gitara)
* Gytis Danėlius (gitara)
* Mantas Galinis (būgnai)

### Buvę nariai

* Linas Petrauskas (gitara)
* Robertas (gitara)
* Marius Kačiulis (gitara)
* Marius Franckevičius „Frankas" (bosinė gitara)
* Leonardas Marozas „Levas" (vokalas, klavišiniai)
* Gediminas Gaidulis (gitara)
* Andrius Matulevičius „Matulka" (gitara)
* Edvardas Jakubauskas (bosinė gitara)
* Povilas Vaitkevičius (būgnai)
* Milda Meškauskaitė (smuikas)
* Žilvinas Baublys (akordeonas)
* Dovydas Žilinskas (klavišiniai)

Diskografija
------------

* *Iš Atminties* (2006)
* *Atvaras 2017*
* Pavidalai (2022)

Įvertinimas
-----------

* 2003 metai – naujokų festivalio „Naujas Kraujas" nugalėtoja
* 2003 metai – „Velnių malūnas" – metų grupė
* 2004 metai – „Velnių malūnas" – ekstremalaus metalo grupė
* 2006 metai – „A.LT" apdovanojimuose geriausia Lietuvos metalo grupė

Šaltiniai
---------

1. ↑  Romualdas Apanavičius, Eglė Aleknaitė, Eglė Savickaitė-Kačerauskienė, Kristina Apanavičiūtė-Sulikienė, Ingrida Šlepavičiūtė. *Etninės muzikos gaivinimo judėjimas Lietuvoje. XX a. 7 dešimtmetis–XXI a. pradžia*. Vilnius: Versus Aureus, 2015.

Nuorodos
--------

* Andaja MySpace puslapis
* Andajos leidybos kompanijos puslapis